CELEX: 62011CN0053
Language: sk
Date: 2011-02-07 00:00:00
Title: Vec C-53/11: Odvolanie podané 7. februára 2011 : Úrad pre harmonizáciu vnútorného trhu (ochranné známky a vzory) proti rozsudku Všeobecného súdu (štvrtá komora) z  24. novembra 2010 vo veci T-137/09, Nike International/ÚHVT — Muñoz Molina (R 10)

21.5.2011   
            
            
               SK
            
            
               Úradný vestník Európskej únie
            
            
               C 152/10
            
         Odvolanie podané 7. februára 2011: Úrad pre harmonizáciu vnútorného trhu (ochranné známky a vzory) proti rozsudku Všeobecného súdu (štvrtá komora) z 24. novembra 2010 vo veci T-137/09, Nike International/ÚHVT — Muñoz Molina (R 10)
   (Vec C-53/11)
   2011/C 152/17
   Jazyk konania: španielčina
   
      Účastníci konania
   
   
      Odvolateľ: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)
   
      Ďalší účastníci konania: Nike International Ltd., Aurelio Muñoz Molina
   
      Návrhy odvolateľa
   
   
               —
            
            
               zrušiť napadnutý rozsudok,
            
         
               —
            
            
               vydať nový rozsudok vo veci samej zamietajúci žalobu proti napadnutému rozhodnutiu alebo vec vrátiť Všeobecnému súdu na ďalšie rozhodnutie,
            
         
               —
            
            
               zaviazať žalovanú na náhradu trov konania [na prvom stupni].
            
         
      Odvolacie dôvody a hlavné tvrdenia
   
   1.   Porušenie pravidla 49 vykonávacieho nariadenia
       (1)
      a článku 59 nariadenia o ochrannej známke spoločenstva
       (2)
   
   Právnym základom napadnutého rozhodnutia je pravidlo 49 odsek 1 vykonávacieho nariadenia v spojení s platným znením článku 59 nariadenia o ochrannej známke spoločenstva. Napadnutý rozsudok sa však neodoláva na pravidlo 49 odseku 1 vykonávacieho nariadenia ako ani na článok 59 nariadenia o ochrannej známke spoločenstva a nevyjadruje sa o ich uplatnení na konkrétny prípad. Úrad sa domnieva, že ide o nesprávne právne posúdenie a nedostatok odôvodnenia.
   2.   Porušenie smerníc Úradu a pravidla 49 ods. 1 vykonávacieho nariadenia
   
   Úrad sa domnieva, že smernice sa v konkrétnom prípade nepoužijú. Napadnutý rozsudok však na dvoch miestach uvádza, že odvolacie senáty sú povinné uplatňovať smernice ÚHVT. Podľa názoru Úradu je takéto konanie nesprávnym právnym posúdením.
   
      (1)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).
   
      (2)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).